**Zápisnica č. 4/2019**

zo zasadnutia komisie konaného dňa 25.11.2019

**Prítomní:**

Mgr. et Mgr. Marek **Machata**, Mgr. Kamil **Bodnár,** Ing. Monika **Ďurajková,** Nikolaj **Gečevský,** Ing. Peter **Strapák**

**Ospravedlnení:**

JUDr. Michaela **Biharyová,** Mgr. Michal **Vicáň**

# **Program:**

1. Otvorenie
2. Vyhodnotenie dodatočne poslaného podania bývalým poslancom Mgr. Attilom Horváthom, hlasovanie o uložení pokuty bývalému poslancovi Mgr. Attilovi Horváthovi“
3. Rôzne

**Bod 1. Otvorenie**

Predseda komisie privítal všetkých prítomných a skonštatoval, že komisia je uznášaniaschopná. Komisia bez dodatočného doplnenia jednohlasne schválila program zasadnutia komisie.

**Bod 2** **Vyhodnotenie dodatočne poslaného podania bývalým poslancom Mgr. Attilom Horváthom, hlasovanie o uložení pokuty bývalému poslancovi Mgr. Attilovi Horváthovi**

Predseda komisie skonštatoval začatie konania voči bývalému poslancovi **Mgr. Attilovi Horváthovi** zmysle čl. 9 ods. 2 písm. a) zákona č. 357/2004 Z. z. Ústavný zákon o ochrane verejného záujmu pri výkone funkcií verejných funkcionárov. Predseda komisie ďalej skonštatoval, že **Mgr. Attila Horváth** doložil od neho požadované Potvrdenie o podanom daňovom priznaní za rok 2018 nie v Ústavným zákonom stanovenej lehote, podľa § 7 ods. 1 zákona č. 357/2004 Z. z. Ústavný zákon o ochrane verejného záujmu pri výkone funkcií verejných funkcionárov, (ale ani v rámci pôvodne stanovenej lehoty), ale doložilo ho až dodatočne, dňa 15.11.2019.

Predseda komisie zároveň navrhol posunúť uvedené do zastupiteľstva mestskej časti Bratislava-Ružinov a do rokovania miestnej rady, pričom vyzval prítomných hlasovať o uložení pokuty **Mgr. Attilovi Horváthovi** vo výške jednej dvanástiny z jeho ročného príjmu za predchádzajúci kalendárny rok za výkon verejnej funkcie, čo predstavuje spolu sumu 327,05 eur.

Hlasovanie:

Prítomní:5 za: 5 proti: 0 zdržali sa: 0

**Bod 3. Rôzne**

Predseda komisie požiada Miestny úrad mestskej časti Bratislava-Ružinov o stanovisko (usmernenie) k podávaniu daňového priznania elektronicky (ako ho podávať) a zároveň sa bude dopytovať na skutočnosť - dopad pri odklade daňového priznania.

Predseda komisie na záver poďakoval všetkým prítomným za účasť.

Mgr. et Mgr. Marek **Machata,** v.r.

predseda komisie

JUDr. Monika Cibulková, tajomníčka komisie

Tel. č. 02/48 284 413

E-mail: monika.cibulkova@ruzinov.sk